கேள்வி: ஐடார் மாகாணம் - மக்கள் வகைப்பாடு பற்றி விளக்கவும்.
பதில்: படிமம்:A_view_of_Igdir_city_centre.jpg 1886 மக்கள் தொகை கணக்கெடுப்பின்படி, ஐடார் மாகாணத்தில் (துஸ்லூகா மற்றும் கரகோயுன்லு சேர்க்கப்படவில்லை) 30,647 பேர் இருந்தனர். அவர்களில் 49.6% ஆர்மீனியர்கள், அவர்களில் 38.7% அஜர்பைஜானியர்கள் மற்றும் அவர்களில் 11.7% குர்துகள் என்று இருந்தனர். கரகோயுன்லுவில் ( டாஷ்புருன் ) 20,520 பேர் வாழ்ந்தனர். இவர்களில் 11.0% ஆர்மீனியர்கள், 63.5% பேர் அஜர்பைஜானியர்கள், 25.4% பேர் குர்துகள் ஆவர். துஸ்லூகா (குல்ப்) இல் 19,899 பேர் வாழ்ந்தனர். அவர்களில் 23.3% ஆர்மீனியர்கள், 47.5% பேர் அஜர்பைஜானியர்கள், 29.3% பேர் குர்துகள் ஆவர். தற்போதைய ஐடார் மாகாணமானது அசர்பைஜானியர்கள் மற்றும் குர்து மக்கள் ஆகியோரைக் கொண்ட கலப்பு மக்கள்தொகையைக் கொண்டுள்ளது. இந்த இரு இனத்தவரும் மக்கள்தொகையில் ஏறக்குறைய பாதி பேராக உள்ளனர். முந்தைய இனத்தவர்கள் முதன்மையாக மாகாணத்தின் வடக்கு மற்றும் கிழக்கில் வசிக்கின்றனர், பிந்தையவர்கள் மாகாணத்தின் தெற்கு மற்றும் மேற்கில் வசிக்கின்றனர். அரசியல் அறிஞர் நிக்கோல் வாட்ஸ் கூறுகையில், மாகாணத்தின் பெரும்பான்மையான மக்கள் குர்து மக்கள் (2010 நிலவரப்படி ) ஆவர். குர்துகள் ஷாஃபி பள்ளியைச் சேர்ந்த சுன்னி இசுலாம் முஸ்லிம், அஜர்பைஜானியர்கள் பன்னிருவர், சியா இசுலாம் பள்ளியைச் சேர்ந்த சியா இசுலாம் முஸ்லிம் ஆவர். ஐடார் மாகாணத்தில் கிராமப்புறங்களில் வாழும் மக்கள் தொகையானது, அதன் அண்டை மாகாணங்களை விட அதிக மக்கள் தொகை அடர்த்தி ( 30 மக்கள் / கி.மீ. 2 ) கொண்டதாக உள்ளது.